b'\n_START_ARTICLE_\nGlava\xc4\x8deva skupina\n_START_PARAGRAPH_\nSlovensko narodno gibanje (bolj znano kot Glava\xc4\x8deva skupina, Glava\xc4\x8deva frakcija ali Glava\xc4\x8devci) je bila militantna radikalna klerikalna politi\xc4\x8dna skupina znotraj slovenskih protirevolucionarnih sil med drugo svetovno vojno._NEWLINE_Ime je skupina dobila po njenem idejnem vodji, kaplanu Francu Glava\xc4\x8du, sprva pa je opravljala le obve\xc5\xa1\xc4\x8devalne in propagandne akcije. \xc5\xa0ele z vstopom njenih pripadnikov v Legijo smrti se je pokazala njena militantnost in agresija, ki je ve\xc4\x8dkrat vodila v razprtije znotraj legije.'